In sy kommentaar oor Dan. 11:37 skryf Calvyn dat Mohammed aan mans die brutale vryheid gegee het om hulle vrouens te slaan en daardeur die huwelikstrou wat die man aan die vrou bind, vergiftig het. Mohammed het ook vrye teuels gegee aan verskeie slegte begeertes – deur ‘n man toe te laat om verskeie vroue te hê. Mohammed het ‘n nuwe soort godsdiens ontwerp (Kommentaar oor die boek van die profeet Daniël – Johannes Calvyn.)
Die “groter Kategisme” van die 1643 Westminster Vergadering doen ‘n beroep op Christene om te bid dat die koninkryk van sonde en Satan vernietig mag word, dat die evangelie deur die hele wêreld verkondig mag word. Die Gids vir die openbare aanbidding van God gee gemeentes die opdrag om te bid vir die verspreiding van die evangelie en die Koninkryk van Christus aan alle nasies, die bekering van die Jode, die volheid van die heidene, die val van die antichris en die verlossing van die verdrukte kerke oorsee van die tirannie van die antichristelike faksie, en van die wrede onderdrukking en godslastering van die Turke.
“Hierdie oorwinning van die Woord sal dus in die wêreld gesien word. Want ‘die asem (of Gees) van Sy Mond’ beteken eenvoudig sy Woord … soos in Jesaja 11:4, die gedeelte waarna Poulus waarskynlik verwys…Dit is ‘n opmerklike aanbeveling van ware en gesonde leerstelling dat dit voorgestel word as genoegsaam om ‘n einde te maak van alle goddeloosheid, en as bestem om te alle tye oorwinning te behaal oor al die liste van die Satan. Dit is ook ‘n aanbeveling wanneer ….. ‘n bietjie verder aan …na die prediking van hierdie leerstelling verwys word as Christus se ‘koms’ na ons toe.”
“Die koninkryke van die wêreld het die eiendom van onse Here geword en van sy Christus, en Hy sal as Koning heers tot in alle ewigheid.”Openbaring 11:15